钦定古今图书集成/历象汇编/庶征典/第095卷 > 《旱既甚张君阐化也君积功累行有祷而天应之》陶宗仪
## 钦定古今图书集成/历象汇编/庶征典/第095卷 > 《旱既甚张君阐化也君积功累行有祷而天应之》陶宗仪

旱既甚，金石流，苗患槁民烦忧。畴能祈天致天雨，曰
惟张君验之屡。雩坛长跪恭进词，黑札元文启雷祖。
闭阳纵阴理则然，叱电鞭霆一何武。旸乌郁光祝融
奔，渊龙起蛰商羊舞。甘泽及我私，田里长驩娱。击壤
歌至正，厥功匪君谁。